CELEX: 52018DP0012
Language: bg
Date: 2018-01-17 00:00:00
Title: Решение на Европейския парламент да не се представят възражения срещу проекта на регламент на Комисията за изменение на Регламент (ЕС) № 389/2013 на Комисията за създаване на Регистър на Съюза (D054274-02 — 2017/3013(RPS))

19.12.2018   
            
            
               BG
            
            
               Официален вестник на Европейския съюз
            
            
               C 458/76
            
         
      P8_TA(2018)0012
      Непредставяне на възражения срещу мярка за изпълнение: създаване на Регистър на Съюза
      Решение на Европейския парламент да не се представят възражения срещу проекта на регламент на Комисията за изменение на Регламент (ЕС) № 389/2013 на Комисията за създаване на Регистър на Съюза (D054274-02 — 2017/3013(RPS))
      (2018/C 458/09)
      
         Европейският парламент,
      
                  —
               
               
                  като взе предвид проекта на регламент на Комисията за изменение на Регламент (EС) № 389/2013 на Комисията за създаване на Регистър на Съюза (D054274-02),
               
            
                  —
               
               
                  като взе предвид Директива 2003/87/EО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/EО (1) на Съвета, и по-специално член 12 и член 19 от нея,
               
            
                  —
               
               
                  като взе предвид становището, дадено на 30 ноември 2017 г. от комитета, посочен в член 23, параграф 1 от горепосочената директива,
               
            
                  —
               
               
                  като взе предвид писмото на Комисията от 5 декември 2017 г., с което последната отправя искане към Европейския парламент да заяви, че не се противопоставя на проекта на регламент,
               
            
                  —
               
               
                  като взе предвид писмото от 11 януари 2018 г. на комисията по околна среда, обществено здраве и безопасност на храните до председателя на Съвета на председателите на комисии,
               
            
                  —
               
               
                  като взе предвид член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (2),
               
            
                  —
               
               
                  като взе предвид препоръката за решение на комисията по околна среда, обществено здраве и безопасност на храните,
               
            
                  —
               
               
                  като взе предвид член 106, параграф 4, буква г) и член 105, параграф 6 от своя Правилник за дейността,
               
            
                  —
               
               
                  като взе предвид обстоятелството, че не са представени възражения в срока, предвиден в член 105, параграф 6, трето и четвърто тире от своя Правилник за дейността, който срок изтече на 17 януари 2018 г.,
               
            
                  А.
               
               
                  като има предвид, че с цел да се защити екологосъобразността на системата на ЕС за търговия с емисии (СТЕ на ЕС) на операторите на въздухоплавателни средства и други оператори в рамките на СТЕ на ЕС е забранено да използват квоти, които са издадени от държава членка по отношение на която задълженията за операторите на въздухоплавателни средства и за други оператори са остарели, и за тази цел следва да бъдат приети необходимите защитни мерки;
               
            
                  Б.
               
               
                  като има предвид, че член 19 от Директива 2003/87/ЕО оправомощава Комисията да приема мерки по отношение на стандартизирана и защитена система от регистри в съответствие с процедурата по регулиране с контрол (ПРК);
               
            
                  В.
               
               
                  като има предвид, че на 8 декември 2017 г. Комисията официално представи на Парламента проект на регламент на Комисията за изменение на Регламент (ЕС) № 389/2013 на Комисията за създаване на Регистър на Съюза („проект на ПРК мярка“), с което започва да тече тримесечният срок за контрол, през който Парламентът може да възрази срещу този проект на акт;
               
            
                  Г.
               
               
                  като има предвид, че защитните мерки в проекта на ПРК мярка следва незабавно да влезнат в сила, така че мерките да влязат в сила, за да могат квотите да бъдат разпределени безплатно, получени в замяна на международни кредити за емисии или продавани на търг през 2018 г., и като има предвид, че пълното използване на тримесечния период за регулиране с контрол, с който разполага Парламентът, не би позволил достатъчно време за проекта на ПРК мярка да влезе в сила преди квотите за 2018 г. да бъдат издадени;
               
            
               
                  1.
               
               
                  заявява, че не представя възражения срещу проекта на регламент на Комисията;
               
            
               
                  2.
               
               
                  възлага на своя председател да предаде настоящото решение на Комисията и за сведение на Съвета.
               
            
         (1)  ОВ L 275, 25.10.2003 г., стр. 32.
      
         (2)  ОВ L 184, 17.7.1999 г., стр. 23.